Ayorinde Fasanmi (an haife shi a ranar 27 ga watan Satumban shekara ta 1925 - ya mutu a ranar 29 ga watan July na shekara ta 2020) ya kasance masanin harhada magunguna kuma dan siyasa na Nijeriya. An haife shi a shekara ta 1925 a garin Iye Ekiti, karamar hukumar ta jihar Ekiti, kudu maso yammacin Najeriya . Ya halarci makarantar firamare ta St Paul, Ebutte Metta da kuma Makarantar Gwamnati, Ibadan kafin ya zarce zuwa Makarantar harhada magunguna ta Yaba inda ya sami takardar difloma a fannin harhada magunguna. Ya yi aiki a matsayin mai harhaɗa magunguna a Oshogbo a takaice kafin ya shiga siyasar Najeriya. Ya shiga jam'iyyar Unity Party of Nigeria a shekara ta 1978 kuma ya kasance dan takara a zaben fidda gwani na gwamnan jihar Ondo amma ya kayar da Michael Adekunle Ajasin, tsohon gwamnan jihar Ondo. A shekara ta 1983, an zabe shi dan majalisar wakilai ta tarayya mai wakiltar Ondo ta Arewa. Daga baya ya yi aiki a matsayin memban Hukumar Gudanarwa na Kamfanin Kula da Gidaje na Old Western Nigeria. A lokacin Jamhuriyyar Najeriya ta Hudu, ya yi aiki a matsayin Mataimakin Shugaban Kasa na Alliance for Democracy, shiyyar Kudu maso Yamma.